MMALA O MONTSHO

MMALA O MONTSHO

Mmala o montsho ke mmala o re kao tshwantshantsang le lefifi gape ke mmala o le goreng o kaya dilo dintsi ebile gape go ya ka batho bangwe o kaya dilo tse di farologaneng.

Mo go bangwe mmala o motsho o kaya dilo tse di amanang le bopelokgopo ke ka moo gotweng motho o leng bosula mo bootshelong a nale lefufa ,letlhoo le bogwirigwiri go twe o nale e pelo e ntsho tota, mmala o montsho fao o tseiwa e kete ke selo se se amanang le dilo tsa bosilo . Go bangwe mmala o montsho o amagangwa le boloyi go tseiwa fa dingaka dingwe di dira dilo tse di tswileng fa tseleng ba berekela puso ya bontsho eseng bosweu seo se kaya fa mmala o montsho o golagangwa gape le puso ya bosigo ya boloi.

Mo dingwageng tsa kwa lowe mmala o montsho o ne o dirisiwa ke bagolo ba rona mo lebakeng la go bontsha fa mongwe ele motlhologadi,a tlhokofaletswe ke monna , gone go dirisiwa dikhiba tsa mmala o montsho . Dine di apariwa ke basadi ba ba santseng ba roulela bakapelo ba bona , fa ele rre  ena o ne a beiwa lesela fela le lennye le rokelelwa mo letsogong la baiki ya gagwe go bontsha fa a rouletse mokapelo wa gagwe.

Mo dingwageng tsa segompieno mmala o montsho o kaya maemo ,ga ole kgarebe ebile o apere bontsho go tseiwa fa ole kgarebe ya maemo a a kwa godimo , koloi ya mmala o montsho go kaiwa fa e bontsha bo maemo a a kwa godimo ke ka moo le dikoloi tse di tsamaisang d minisitara le d poresitente ele tsa mmala montsho gonne bontsho bo kaiwa bo nale bo maemo godimo.

 Ditshupetso